Τα εκπαιδευτικά προγράμματα του Κ.Ε.ΔΙ.ΒΙ.Μ σχεδιάζονται σύμφωνα με τις πλέον σύγχρονες εκπαιδευτικές μεθοδολογίες της Εκπαίδευσης Ενηλίκων και της ενεργητικής μάθησης. Σημαντικός αριθμός προγραμμάτων αξιοποιεί πλήρως και τις αρχές της από απόσταση εκπαίδευσης. Τα σχετικά προγράμματα πριν την υλοποίηση τους εξετάζονται και αξιολογούνται από το Συμβούλιο του Κέντρου με βασικό κριτήριο την εκπαιδευτική και επιστημονική τους επάρκεια αλλά και την ανταπόκρισή τους στις σύγχρονες ανάγκες της αγοράς εργασίας και της κοινωνίας.Τα εκπαιδευτικά προγράμματα στο σύνολο τους σχεδιάζονται και υλοποιούνται από στελέχη του ΠΑΠΕΛ ή συνεργάτες με υψηλή επιστημονική και εκπαιδευτική επάρκεια.